फ्लूइडिक वेरना की 5 दिन में 5,000 बुकिंग  
हुंदै ने अपनी नई कार फ्लूइडिक वेरना की लांचिंग के पांच दिन के भीतर देशभर में 5,000 से अधिक कारों की बुकिंग दर्ज की है।
देश की दूसरी सबसे बड़ी कार कंपनी हुंदै मोटर इंडिया ने अपनी नई कार फ्लूइडिक वेरना की लांचिंग के पांच दिन के भीतर देशभर में 5,000 से अधिक कारों की बुकिंग दर्ज की है।  कंपनी के प्रबंध निदेशक एवं सीईओ एचडब्ल्यू पार्क ने कहा, हाल ही लांच सेडान कार फ्लूइडिक वेरना के लिए ग्राहकों का जबर्दस्त उत्साह हमारे लिए काफी गर्व की बात है।  कंपनी द्वारा 11 मई को उतारी की गई फ्लूइडिक वेरना डीजल और पेट्रोल इंजन के साथ उपलब्ध है। हुंदै मोटर इंडिया का दावा है कि 1400 सीसी के पेट्रोल इंजन वाली कार 17.43 किलोमीटर प्रति लीटर का माइलेज देती है, जबकि 1400 सीसी का डीजल वर्जन 23.5 किलोमीटर प्रति लीटर का माइलेज देगा।